ddrg/super_eurlex huggingface dataset:
Sklep Sveta

z dne 30. oktobra 1995

o sklenitvi Okvirnega sporazuma o sodelovanju med Evropsko gospodarsko skupnostjo in Zvezno republiko Brazilijo

(95/445/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala politika Skupnosti na podlagi člena 130u Pogodbe na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;

ker bi morala Skupnost za dosego svojih ciljev na področju zunanjih gospodarskih odnosov odobriti Okvirni sporazum o trgovini in gospodarskem sodelovanju z Zvezno republiko Brazilijo,

SKLENIL:

Člen 1

V imenu Skupnosti se odobri Okvirni sporazum o sodelovanju med Evropsko gospodarsko skupnostjo in Zvezno republiko Brazilijo.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 33 sporazuma [3].

Člen 3

V Skupnem odboru, ustanovljenem s členom 29 sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti.

V Bruslju, 30. oktobra 1995

Za Svet

Predsednik

J. Solana

[1] UL C 163, 30.6.1992, str. 11.

[2] UL C 337, 21.12.1992, str. 237.

[3] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 29. maja 1995

o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o vladnih naročilih

(95/215/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti zadnjega stavka člena 57(2) ter členov 66, 100a, 113 v povezavi s prvim stavkom člena 228(2) in člena 228(3) Pogodbe,

ob upoštevanju predloga Komisije [1],

b upoštevanju privolitve Evropskega parlamentaob [2],

ker pooblastila za sklepanje mednarodnih sporazumov za Skupnost niso določena izključno samo s Pogodbo, ampak lahko izhajajo tudi iz drugih določb Pogodbe in iz aktov, ki so jih na podlagi teh določb sprejele institucije Skupnosti;

ker po sprejetju pravil Skupnosti za doseganje ciljev Pogodbe države članice zunaj okvira skupnih institucij ne smejo prevzemati obveznosti, ki bi lahko vplivale na ta pravila ali spremenila njihov obseg;

ker je za del obveznosti iz sporazuma o vladnih naročilih, o katerem se je Evropska skupnost pogajala z Združenimi državami, po členu 113 Pogodbe izključno pristojna Skupnost;

ker nadalje nekatere druge obveznosti vplivajo na pravila Skupnosti, sprejeta na podlagi členov 57(2), 66 in 100a Pogodbe;

ker končno člen 37 Direktive 93/38/EGS [3] izrecno pooblašča institucije Skupnosti, da se s tretjimi državami pogajajo o pravnih ureditvah, ki se uporabljajo za javna naročila, ki jih v državah članicah med drugim oddajajo naročniki iz sektorjev elektrogospodarstva in upravljanja pristanišč;

ker bi bilo treba skleniti sporazum o vladnih naročilih, za katerega se je Evropska skupnost pogajala z Združenimi državami,

SKLENIL:

Člen 1

V imenu Skupnosti se odobri Sporazum v obliki izmenjave pisem med Evropsko skupnostjo in Združenimi državami Amerike o vladnih naročilih.

Besedilo Sporazuma je priloženo temu sklepu.

Člen 2

Predsednik Sveta se pooblasti, da imenuje osebo, pooblaščeno za podpis Sporazuma, ki bo zavezoval Evropsko skupnost.

V Bruslju, 29. maja 1995

Za Svet

Predsednik

H. de Charette

[1] UL C 291, 19.10.1994, str. 4.

[2] Privolitev dana 19. maja 1995 (še ne objavljena v Uradnem listu).

[3] Direktiva Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju (UL L 199, 9.8.=1993, str. 84).

--------------------------------------------------
ODLOČBA KOMISIJE

z dne 12. septembra 1994

o preklicu registracij za fitofarmacevtska sredstva, ki vsebujejo cihalotrin kot aktivno snov

(94/643/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (EGS) št. 3600/92 z dne 11. decembra 1992 o določitvi podrobnih pravil za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet 1 in zlasti člena 4(5) Uredbe,

ker je bil cihalotrin ena od 90 aktivnih snovi, zajetih v prvi fazi delovnega programa, predvidenega s členom 8(2) Direktive 91/414/EGS 2;

ker noben proizvajalec ali država članica ni prijavila zanimanja za vključitev te snovi v Prilogo I k Direktivi 91/414/EGS;

ker je treba upoštevati, da podatki, potrebni za ponovno presojo te snovi, ne bodo predloženi v okviru delovnega programa, in je zato treba odločiti, da se obstoječe registracije fitofarmacevtskih sredstev, ki vsebujejo to aktivno snov, prekličejo;

ker ta odločba ne izključuje možnosti, da se v prihodnosti cihalotrin oceni v okviru postopkov, predvidenih v členu 6 Direktive 91/414/EGS;

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Države članice zagotovijo:

1. da se registracije za fitofarmacevtska sredstva, ki vsebujejo cihalotrin, prekličejo v šestih mesecih od datuma te odločbe;

2. da se od datuma te odločbe nobena registracija za fitofarmacevtska sredstva, ki vsebujejo cihalotrin, ne bo odobrila ali podaljšala na podlagi odstopanja, predvidenega v členu 8(2) Direktive 91/414/EGS.

Člen 2

Ta odločba je naslovljena na države članice.

V Bruslju, 12. septembra 1994

Za Komisijo

René STEICHEN

Član Komisije

1 UL L 366, 15.12.1992, str. 10.

2 UL L 230, 19.8.1991, str. 1.
Sklep Sveta

z dne 10. oktobra 1994

o skupnem stališču na podlagi člena J.2 Pogodbe o Evropski uniji o začasnem prenehanju nekaterih omejitev v trgovanju z Zvezno republiko Jugoslavijo (Srbija in Črna gora)

(94/673/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ob upoštevanju Resolucije 943 (1994) Varnostnega sveta Združenih narodov z dne 23. septembra 1994,

SKLENIL:

Člen 1

V skladu z Resolucijo 943 (1994) Varnostnega sveta Združenih narodov z dne 23. septembra 1994 začasno prenehajo nekatere omejitve v trgovanju z Zvezno republiko Jugoslavijo (Srbija in Črna gora).

Člen 2

Ta sklep se objavi v Uradnem listu.

V Luxembourgu, 10. oktobra 1994

Za Svet

Predsednik

Th. Waigel

--------------------------------------------------
Uradni list L 139 , 02/06/1994 str. 0010 - 0010

finska posebna izdaja: poglavje 11 zvezek 32 str. 0043

švedska posebna izdaja: poglavje 11 zvezek 32 str. 0043



Sklep Sveta z dne 30. maja 1994 o skupnem stališču na podlagi člena J.2 Pogodbe o Evropski uniji o zmanjšanju obsega ekonomskih odnosov s Haitijem (94/315/SZVP) SVET EVROPSKE UNIJE JE ob upoštevanju Pogodbe o Evropski uniji in zlasti člena J.2 Pogodbe, ob upoštevanju Resolucije 917 (1994) Varnostnega sveta Združenih narodov z dne 6. maja 1994, SKLENIL: Člen 1 1. Obseg ekonomskih odnosov s Haitijem se zmanjša v skladu z ustreznimi zavezujočimi določbami Resolucije 917 (1994) Varnostnega sveta Združenih narodov z dne 6. maja 1994. 2. Države članice nemudoma sprejmejo zakone in druge predpise, potrebne za zamrznitev sredstev in finančnih virov iz odstavka 4 navedene resolucije. Člen 2 Ta sklep se objavi v Uradnem listu. V Bruslju, 30. maja 1994 Za Svet Predsednik G. Moraitis --------------------------------------------------
Odločba Komisije

z dne 16. maja 1994

o spremembi Odločbe 91/637/EGS o vzorcu sporočila, ki se pošilja prek računalniškega omrežja "Animo"

(94/307/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20 Direktive,

ob upoštevanju Direktive Sveta 91/628/EGS z dne 19. novembra 1991 o zaščiti živali med prevozom ter o spremembi direktiv 90/425/EGS in 91/496/EGS [3], kakor je bila spremenjena z Odločbo 92/438/EGS [4], in zlasti člena 6(3) Direktive,

ker morajo biti informacije, potrebne za skladnost z zahtevami glede zdravstvenega varstva živali, določenimi v Direktivi 91/628/EGS, vključene v računalniško omrežje Animo;

ker mora biti sporočilo, poslano prek računalniškega omrežja Animo, zato dopolnjeno in mora biti temu prilagojena tudi uporabljena programska oprema;

ker bodo pri prilagajanju uporabljene programske opreme upoštevani pogoji držav članic, s čimer se zagotovi ustreznost obratovalnim zahtevam;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba Komisije 91/637/EGS [5] se spremeni:

1. Člen 2 se nadomesti z:

"Člen 2

Komisija posodobi uporabljeno programsko opremo, da se vključijo informacije v zvezi z zaščito živali in trendi v različnih računalniških datotekah, potrebnih za uporabo. Komisija bo državam članicam zagotovila posodobljeno programsko opremo najpozneje do 1. marca 1995."

2. Priloga se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 16. maja 1994

Za Komisijo

René Steichen

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 340, 11.12.1991, str. 17.

[4] UL L 243, 25.8.1992, str. 27.

[5] UL L 343, 13.12.1991, str. 46.

--------------------------------------------------

PRILOGA

Številka sporočila:

1. IZVOR

- Datum pošiljanja:

- Pričakovani datum odhoda:

- Pričakovani čas odhoda:

- Ime pošiljatelja:

- Kraj odhoda (koda države, koda enote, ime kraja, poštna številka):

- Zdravstveno spričevalo:

- Številka

- Datum

- Ime veterinarja, ki je podpisal spričevalo:

2. NAMEMBNI KRAJ

- Koda države — koda enote:

- Ime in naslov pošiljatelja:

- Namembni kraj (koda države — koda enote, ime kraja, poštna številka)

3. BLAGO

- Vrsta — koda

- Število/količina

4. PREVOZNO SREDSTVO

- Vrsta prevoznega sredstva

- Identifikacija prevoznega sredstva (registrska številka tovornjaka, številka vagona, številka leta, ime plovila, številka zabojnika itd.)

5. PRIPOMBE

- Za mejne kontrolne točke: izvor živali in proizvodov

- Za izvoz v tretjo državo: ime namembne tretje države

- Če živali niso zapustile svojega izvornega kraja:

- "številka sporočila o zamenjavi …"/"številka sporočila o odpovedi …"

--------------------------------------------------
Sklep Sveta

z dne 22. decembra 1994

o sklenitvi Drugega dodatnega protokola k Evropskemu sporazumu med Evropskimi skupnostmi in njihovimi državami članicami na eni strani in Republiko Bolgarijo na drugi strani ter k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Republiko Bolgarijo na drugi strani

(94/981/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) Pogodbe,

ob upoštevanju sklepov Evropskega sveta, ki je zasedal v Essnu 9. in 10. decembra 1994,

ob upoštevanju predloga Komisije,

ker je Komisija v imenu Skupnosti izpogajala Drugi dodatni protokol k Začasnemu sporazumu [1] o trgovini in trgovinskih zadevah ter k Evropskemu sporazumu z Republiko Bolgarijo;

ker je treba ta drugi dodatni protokol odobriti,

SKLENIL:

Člen 1

Drugi dodatni protokol k Evropskemu sporazumu med Evropskimi skupnostmi in njihovimi državami članicami na eni strani in Republiko Bolgarijo na drugi strani ter k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Republiko Bolgarijo na drugi strani je odobren v imenu Evropske skupnosti.

Besedilo Drugega dodatnega protokola je priloženo temu sklepu.

Člen 2

Določbe za uporabo člena 3 Drugega dodatnega protokola v zvezi s kmetijskimi proizvodi, ki se uvrščajo v Prilogo II k Pogodbi, in za katere v okviru skupne tržne ureditve velja sistem prelevmanov ali veljajo carine, in v zvezi s proizvodi, ki se uvrščajo v oznake KN 07119040, 20031020 in 20031030, se sprejmejo v skladu s postopkom iz člena 26 Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [2] ali iz ustreznih določb drugih uredb o vzpostavitvi skupne ureditve kmetijskih trgov. Če se za uporabo Sporazuma zahteva tesno sodelovanje z Bolgarijo, lahko Komisija sprejme vse ukrepe, ki so potrebni za zagotovitev takega sodelovanja.

Člen 3

Predsednik Sveta je s tem pooblaščen, da imenuje osebo, pooblaščeno za podpis Drugega dodatnega protokola v imenu Evropske skupnosti.

Predsednik Sveta v imenu Evropske skupnosti pošlje uradno obvestilo, predvideno v členu 8 Drugega dodatnega protokola.

V Bruslju, 22. decembra 1994

Za Svet

Predsednik

H. Seehofer

[1] UL L 323, 23.12.1993, str. 2.

[2] UL L 148, 28.6.1968, str. 13. Uredba, kakor je bila nazadnje spremenjena z Uredbo (ES) št. 1880/94 (UL L 197, 30.7.1994, str. 21).

--------------------------------------------------
Sklep Sveta

z dne 17. junija 1994

o pooblastitvi Evropske skupnosti in Evropske skupnosti za atomsko energijo za podpis in sklenitev Konvencije o opredelitvi Statuta evropskih šol

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 235 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 203 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker so Evropske skupnosti zainteresirane za zagotovitev skupnega izobraževanja za otroke njihovih uslužbencev v evropskih šolah kot načina za zagotovitev primernega delovanja institucij Skupnosti ter za omogočanje opravljanja njihovih nalog; ker so prvotne države članice v ta namen 12. aprila 1957 podpisale Konvencijo o opredelitvi Statuta evropskih šol;

ker so 31. maja 1990 Svet in ministri za izobraževanje na srečanju v okviru Sveta pozvali, naj se pripravi osnutek nove Konvencija o evropskih šolah zaradi prispevanja k večji učinkovitosti pri delu šol ter močnejšega uveljavljanja vloge, ki jo pri tem igrajo Skupnosti;

ker je sodelovanje Skupnosti pri izvajanju navedene Konvencije potrebno, da se zagotovi doseganje ciljev Evropske skupnosti in Evropske skupnosti za atomsko energijo;

ker bosta Evropska skupnost in Evropska skupnost za atomsko energijo sodelovali pri izvajanju Konvencije z izvrševanjem pooblastil, ki jima jih dajejo pravila, ki jih določa Konvencija, ter s tistimi prihodnjimi akti, ki bi jih lahko sprejeli v skladu s pogoji Konvencije;

ker je torej potrebno, da Evropske skupnosti sklenejo navedeno Konvencijo;

ker so edina pooblastila za ukrepanje, ki so na voljo za sprejetje tega sklepa, tista, ki jih določata člen 235 Pogodbe o ustanovitvi Evropske skupnosti in člen 203 Pogodbe o ustanovitvi Evropske skupnosti za atomsko energijo,

SKLENIL:

Člen 1

V imenu Evropske skupnosti in Evropske skupnosti za atomsko energijo se odobri Konvencija o opredelitvi Statuta evropskih šol.

Besedilo Konvencije je priloženo k temu sklepu.

Člen 2

Predsednika Sveta se pooblasti za imenovanje osebe ali oseb, pooblaščenih za podpis Konvencije, ki bo s tem postala zavezujoča za Evropsko skupnost in Evropsko skupnost za atomsko energijo, in za imenovanje osebe, pooblaščene za deponiranje listine o odobritvi v skladu s členom 33 Konvencije.

V Luxembourgu, 17. junija 1994

Za Svet

Predsednik

Th. Mikroutsikos

[1] UL C 93, 2.4.1993, str. 1.

[2] UL C 128, 9.5.1994.

--------------------------------------------------
Sklep Sveta

z dne 27. junija 1994

o odobritvi Sporazuma v obliki izmenjave pisem med Evropsko skupnostjo in Romunijo o spremembi Začasnega sporazuma o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani ter Evropskega sporazuma o pridružitvi med Evropskimi skupnostmi in njihovimi državami članicami na eni strani in Romunijo na drugi strani, kakor sta bila spremenjena z Dodatnim protokolom, podpisanim 21. decembra 1993

(94/392/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2) Pogodbe,

ob upoštevanju Evropskega sporazuma, podpisanega v Bruslju 1. februarja 1993 [1], kakor je bil spremenjen z Dodatnim protokolom, podpisanim 21. decembra 1993 [2],

ob upoštevanju Začasnega sporazuma [3], podpisanega v Bruslju 1. februarja 1993, kakor je bil spremenjen z Dodatnim protokolom, podpisanim 21. decembra 1993,

ob upoštevanju predloga Komisije,

ker je začel Začasni sporazum veljati 1. maja 1993;

ker sta se začeli prilogi XIa in XIIa ter Protokol 3 uporabljati z zamudo iz razlogov, za katere Romunija ne more biti odgovorna;

ker so v Začasnem sporazumu predvidene količinske koncesije;

ker je zato primerno, da se na naslednja leta prenesejo nekatere kvote ali plafoni, ki so bile odobrene za leto 1993, vendar jih Romunija ni mogla uporabiti;

ker Romunija od 1. maja 1993, datuma začetka veljavnosti Začasnega sporazuma, ni več vključena v shemo splošnih tarifnih preferencialov Skupnosti;

ker je zato primerno prenesti koncesije iz prilog XIa in XIIa ter Protokola 3 k Začasnemu sporazumu in Evropskemu sporazumu;

ker je Komisija v ta namen v imenu Skupnosti s pogajanji uskladila Sporazum v obliki izmenjave pisem o spremembi Začasnega sporazuma in spremembi Evropskega sporazuma, kakor sta bila spremenjena z Dodatnim protokolom;

ker je treba odobriti Sporazum v obliki izmenjave pisem,

SKLENIL:

Člen 1

Sporazum v obliki izmenjave pisem med Evropsko skupnostjo in Romunijo o spremembi Začasnega sporazuma o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani ter spremembi Evropskega sporazuma o pridružitvi med Evropskimi skupnostmi in njihovimi državami članicami na eni strani in Romunijo na drugi strani je odobren v imenu Evropske skupnosti.

Besedilo Sporazuma v obliki izmenjave pisem je priloženo k temu sklepu.

Člen 2

Predsednik Sveta je s tem pooblaščen, da imenuje osebo, pooblaščeno za podpis Sporazuma v obliki izmenjave pisem, da zaveže Skupnosti.

Predsednik Sveta v imenu Skupnosti pošlje uradno obvestilo, da so vsi postopki, potrebni v ta namen, zaključeni.

V Luxembourgu, 27. junija 1994

Za Svet

Predsednik

C. Simitis

[1] Evropski sporazum še ni objavljen v Uradnem listu.

[2] UL L 25, 29.1.1994, str. 22.

[3] UL L 81, 2.4.1993, str. 2.

--------------------------------------------------
Sklep Sveta

z dne 17. maja 1994

o sklenitvi Sporazuma v obliki izmenjave pisem med Evropsko skupnostjo in Republiko Čile o uvozu jabolk in hrušk v Skupnost

(94/294/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe, skupaj s prvim stavkom člena 228(2), in člena 28 Uredbe Sveta (EGS) št. 1035/72 z dne 18. maja 1972 o skupni ureditvi trga s sadjem in zelenjavo [1],

ob upoštevanju priporočila Komisije,

ker je Republika Čile po tem, ko je Evropska skupnost na podlagi členov 24, 25 in 26 Uredbe Sveta (EGS) št. 1035/72 sprejela tarifne ukrepe v obliki izravnalnih dajatev za uvoz jabolk, sprožila postopek znotraj GATT;

ker sta Skupnost in Čile začeli pogovore, da bi razrešili to in druga vprašanja v zvezi s sklenitvijo urugvajskega kroga pogajanj GATT;

ker so ti pogovori privedli do sporazuma v obliki izmenjave pisem; ker je v interesu Skupnosti, da ta sporazum odobri,

SKLENIL:

Člen 1

S tem sklepom se v imenu Skupnosti odobri Sporazum v obliki izmenjave pisem med Evropsko skupnostjo in Republiko Čile o uvozu jabolk in hrušk v Skupnost.

Besedilo Sporazuma je priloženo k temu sklepu.

Člen 2

Predsednik Sveta je s tem pooblaščen, da imenuje osebo, pooblaščeno za podpis sporazuma, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Bruslju, 17. maja 1994

Za Svet

Predsednik

Th. Pangalos

[1] UL L 118, 20.5.1972, str. 1 Uredba, kakor je bila nazadnje spremenjena z Uredbo (ES) št. 3669/93 (UL L 338, 31.12.1993, str. 26).

--------------------------------------------------
Odločba Komisije

z dne 18. aprila 1994

o veterinarskih spričevalih za dajanje psov in mačk na trg v Združenem kraljestvu in na Irskem, ko slednji niso s poreklom iz navedenih držav

(94/273/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], in zlasti člena 10(3)(a)(vii) Direktive,

ker je treba določiti veterinarsko spričevalo za pse in mačke, ki so dani na trg v Združenem kraljestvu in na Irskem in niso s poreklom iz navedenih držav;

ker morajo zadevne živali izpolnjevati relevantne zdravstvene pogoje, kakor so prikazani v spričevalu in ki jih pravilno potrdi pristojni veterinar;

ker mora biti v skladu s členom 10(3)(a)(vii) mačkam in psom priložena individualna evidenca cepljenja;

ker so določbe, predvidene s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Vzorec spričevala, predvidenega v členu 10(3)(a)(vii) Direktive 92/65/EGS, je določen v Prilogi.

Člen 2

Ta odločba je naslovljena na države članice.

V Bruslju, 18. aprila 1994

Za Komisijo

René Steichen

Član Komisije

[1] UL 268, 14.9.1992, str. 54.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Sklep Sveta

z dne 21. februarja 1994

o pristopu Skupnosti h Konvenciji o varstvu morskega okolja območja Baltiškega morja iz leta 1974 (Helsinška konvencija)

(94/156/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s v povezavi s prvim pododstavkom člena 228(3) Pogodbe,

ob upoštevanju predloga Komisije, [1]

ob upoštevanju mnenja Evropskega parlamenta, [2]

ob upoštevanju mnenja Ekonomsko-socialnega odbora [3]

ker v skladu s členom 130r Pogodbe okoljska politika Skupnosti prispeva k naslednjim ciljem: ohranjanje, varstvo in izboljšanje kakovosti okolja, varovanje zdravja ljudi in skrbna ter preudarna uporaba naravnih virov; ker Skupnost in države članice sodelujejo v okviru svojih pristojnosti na tem področju s tretjimi državami in pristojnimi mednarodnimi organizacijami;

ker je Skupnost sprejela ukrepe na področju, ki ga ureja Konvencija o varstvu morskega okolja območja Baltiškega morja iz leta 1974 (Helsinška konvencija) in bi na tem področju morala delovati na mednarodni ravni;

ker Komisija sodeluje kot opazovalka na sestankih Komisije za varstvo morskega okolja območja Baltiškega morja že od 19. februarja 1991;

ker Komisija tudi sodeluje na sestankih ad hoc skupine, ustanovljene za revidiranje Konvencije o varstvu morskega okolja območja Baltiškega morja;

ker se je Konvencija o varstvu morskega okolja območja Baltiškega morja spremenila tako, da je omogočen pristop Skupnosti,

SKLENIL:

Člen 1

Evropska skupnost pristopi h Konvenciji o varstvu morskega okolja območja Baltiškega morja iz leta 1974 (Helsinška konvencija).

Besedilo Konvencije je priloženo temu sklepu.

Člen 2

Predsednik Sveta se pooblasti, da imenuje osebo ali osebe, pooblaščene za deponiranje listine o pristopu v skladu s členom 26 Konvencije.

V Bruslju, 21. februarja 1994

Za Svet

Predsednik

Th. Pangalos

[1] UL C 222, 18.8.1993, str. 13.

[2] UL C 315, 22.11.1993.

[3] UL C 34, 2.2.1994, str. 5.

--------------------------------------------------